Κάρι Γκραντ

Ο Άρτσιμπαλντ Αλεξάντερ Λιτς (18 Ιανουαρίου 1904 – 29 Νοεμβρίου 1986), γνωστότερος με το καλλιτεχνικό του ψευδώνυμο Κάρι Γκραντ (Αγγλικά: Cary Grant) ήταν Άγγλος ηθοποιός που πρωταγωνίστησε σε μερικές από τις σημαντικότερες ταινίες της χρυσής περιόδου του αμερικανικού κινηματογράφου. Οι γνωστότερες του ταινίες είναι οι εξής: Διαζύγιο με προθεσμία (The Awful Truth, 1937), Η γυναίκα με τη λεοπάρδαλη (Bringing Up Baby, 1938), Κοινωνικά σκάνδαλα (The Philadelphia Story, 1940), Ξαναπαντρεύομαι τη γυναίκα μου (His Girl Friday, 1940), Υπόθεση Νοτόριους (Notorius, 1946), Στη σκιά των τεσσάρων γιγάντων (North By Northwest, 1959) και Ραντεβού στο Παρίσι (Charade, 1963). Η συμμετοχή του σ' αυτές τις ταινίες σε συνδυασμό με τον άνετο χαρακτήρα του και τη γοητευτική του εμφάνιση έδωσαν στο όνομά του θρυλική υπόσταση. Το Αμερικανικό Ινστιτούτο Κινηματογράφου τον έχει κατατάξει δεύτερο στη λίστα με τους 25 μεγαλύτερους σταρ όλων των εποχών. Το 1970 τιμήθηκε με ειδικό βραβείο Όσκαρ για την προσφορά του στην 7η τέχνηhttp://www.carygrant.net/oscar.html.

 Πρώτα βήματα 
Ο Άρτσιμπαλντ Λιτς γεννήθηκε στο Χόρφιλντ του Μπρίστολ στην Αγγλία από τον Ιλάια Τζέιμς Λιτς και την Έλσι Μαρία ΚίνγκντονElsie Kingdom Retrieved: July 12, 2008.Pace, Eric. "Movies' Epitome of Elegance Dies of a Stroke." New York Times, December 1, 1986. Retrieved: July 12, 2008.. Ήταν μοναχογιός και η παιδική του ηλικία δεν ήταν ιδιαίτερα ευτυχισμένη. Η μητέρα του, που είχε χάσει ένα παιδί, το οποίο πέθανε πριν τη γέννηση του Γκραντ, έπασχε από κατάθλιψη. Ο πατέρας του την έκλεισε σε ίδρυμα και είπε στον εννιάχρονο Άρτσι ότι έφυγε για μακρινό ταξίδι. Ο Γκραντ έμαθε την αλήθεια και συνάντησε την έγκλειστη σε ίδρυμα μητέρα του αφότου έκλεισε τα τριάντα. Το 1918 απεβλήθη από το σχολείο και αποφάσισε να ακολουθήσει τον θίασο του Μπομπ Πέντερ σε περιοδείες ανά την Αγγλία, ως ακροβάτης. Το 1920 ο θίασος ταξίδεψε στην Αμερική και μαζί και ο Γκραντ. Ο θίασος επέστρεψε στην Αγγλία, αφήνοντας πίσω του τον Γκραντ που αποφάσισε να κάνει πατρίδα του τις Ηνωμένες Πολιτείες. Στις ΗΠΑ ο Γκραντ συνέχισε να περιοδεύει με πλανόδιους θιάσους δουλεύοντας πότε ως ακροβάτης, πότε ως ζογκλέρ και ενίοτε ως τραγουδιστής και χορευτής.

 Πρώτες επιτυχίες (Δεκαετία του 30) 
Μετά από κάποιες επιτυχίες σε κωμωδίες του Μπρόντγουεϊ ο Γκραντ πήγε στο Χόλιγουντ όπου υπέγραψε συμβόλαιο με την εταιρία παραγωγών Paramount. Το όνομα Κάρι Λόκγουντ που είχε διαλέξει για καλλιτεχνικό ψευδώνυμο δεν άρεσε στους παραγωγούς και τον ανάγκασαν να το αλλάξει. Τότε υιοθέτησε το επίθετο Γκραντ, παρατηρώντας ότι τα αρχικά του ήταν τα ίδια με εκείνα των ονομάτων του Κλαρκ Γκέιμπλ και του Γκάρι Κούπερ ανερχόμενων κινηματογραφικών αστέρων της εποχής. Οι πρώτες ταινίες που γύρισε ήταν αδιάφορες, με πιο αξιόλογες το Ξανθή Αφροδίτη (Blonde Venus) πλάι στη Μάρλεν Ντίτριχ και το Του φέρθηκε σκάρτα (She Done Him Wrong) πλάι στη σεξοβόμβα Μέι ΓουέστEncyclopædia Britannica, Cary Grant biography.. Το Του φέρθηκε σκάρτα ήταν μεγάλη επιτυχία του 1934 κι έσωσε την Paramount από χρεωκοπία. Την ίδια χρονιά παντρεύτηκε την πρώτη του σύζυγο Βιρτζίνια Τσέριλ, ο γάμος τους όμως δε διήρκεσε πολύ καθώς ένα χρόνο αργότερα οι δυο τους χώρισαν. Το 1937 υπέγραψε συμβόλαιο με την Columbia και η συμμετείχε στις ταινίες Το αόρατο ζεύγος (Topper) και Διαζύγιο με προθεσμία (The Awful Truth) τον έκανε αστέρα πρώτου μεγέθους. Ακολούθησαν οι ταινίες: Η γυναίκα με τη λεοπάρδαλη (Bringing Up Baby, 1938), Μαζί σου για πάντα (Holiday, 1938) και Κοινωνικά σκάνδαλα (The Philadelphia Story) με συμπρωταγωνίστρια την Κάθριν Χέπμπορν καθώς και τα: Ποιαν απ' τις δύο; (My Favorite Wife) και Ξαναπαντρεύομαι τη γυναίκα μου (His Girl Friday, 1940). Στα τέλη της δεκαετίας του 30 παντρεύτηκε για δεύτερη φορά.

μικρογραφία|Ανδριάντας του Κάρι Γκραντ από τον Γκράχαμ Ίμπεσον (2001) στην "πλατεία Χιλιετίας", στο Μπρίστολ.
 Δεκαετία του 40 
Μετά τις συνεργασίες του με την Κάθριν Χέπμπορν κατά τη διάρκεια της δεκαετίας του '30, ο Γκραντ θεωρήθηκε ο καταλληλότερος ηθοποιός για τις σοφιστικέ κομεντί της περιόδου. Πολλές από τις ταινίες που γύρισε κατά τη δεκαετία του '40 ήταν κωμωδίες. Με γνωστότερες το Ανθρώπινη δικαιοσύνη (The Talk Of The Town, 1942) του Τζορτζ Στίβενς, το Αρσενικό και παλιά δαντέλα (Arsenic and old lace, 1944) του Φρανκ Κάπρα και το Ένας άγγελος στη Γη (The Bishop's Wife, 1947). Παρά την επιτυχία του, οι μόνες φορές που προτάθηκε για όσκαρ ήταν εκείνες που πρωταγωνίστησε σε μελοδράματα. Έλαβε την πρώτη του υποψηφιότητα για όσκαρ το 1941 για την ταινία του Τζορτζ Στίβενς Νύχτα γεμάτη έρωτα (Penny Serenade), έχασε όμως από τον Γκάρι Κούπερ. Η δεύτερη υποψηφιότητα που έλαβε ήταν για το Στο διάβα της ζωής (None But The Lonely Heart) το 1944 σε σκηνοθεσία του δραματουργού Κλίφορντ Όντετς, εκείνη τη χρονιά το όσκαρ πήγε στον Μπινγκ Κρόσμπι για την ταινία Ο δρόμος της αγάπης (Going My Way). Το 1945 χώρισε και από τη δεύτερη σύζυγό του Μπάρμπαρα Χάτον. Οι δυο τους παρέμειναν φίλοι και μετά το διαζύγιο, όμως οι φήμες που ήθελαν τον Γκραντ αμφισεξουαλικό πλήθαιναν.Eliot, Marc. Cary Grant: The Biography. New York: Harmony Books, 2004. ISBN 1-40005-026-X.


 Συνεργασία με τον Άλφρεντ Χίτσκοκ 
Το 1941 ξεκίνησε μια μακρά συνεργασία με τον Άλφρεντ Χίτσκοκ, αρχίζοντας από τις Υποψίες (Suspicion), όπου συμπρωταγωνιστούσε με την Τζόαν Φοντέιν, περνώντας από την Υπόθεση Νοτόριους (Notorious, 1946) και από Το κυνήγι του κλέφτη (To Catch A Thief, 1955), όπου συμπρωταγωνιστούσε με τις Ίνγκριντ Μπέργκμαν και Γκρέις Κέλι αντίστοιχα και καταλήγοντας Στη σκιά των τεσσάρων γιγάντων (North By Northwest, 1959). Ο Χίτσκοκ ήθελε τον Γκραντ για τον πρωταγωνιστικό ρόλο στην ταινία Το σχισμένο παραπέτασμα (Torn Curtain, 1966), αλλά ο ίδιος είχε αποφασίσει να αποσυρθεί μετά την ολοκλήρωση των γυρισμάτων του Περπάτα, μην τρέχεις (Walk, Don't Run, 1966). Έτσι ο Χίτσκοκ προσέλαβε τον Πολ Νιούμαν για να εμφανιστεί στο πλευρό της Τζούλι ΆντριουςMcGilligan 2003, pp. 663–664.. Η σημαντικότερη υπηρεσία που προσέφερε στον Χίτσκοκ ήταν ότι έπαιζε τους δραματικούς ρόλους με μια δόση κωμωδίας και αστικής εκλέπτυνσης. Ο Γκραντ ήταν ο αγαπημένος ηθοποιός του Χίτσκοκ, ο οποίος ήταν γνωστός για την αντιπάθεια που έτρεφε για τους ηθοποιούς. Κάποτε είχε δηλώσει για τον Γκραντ ότι ήταν ο μοναδικός ηθοποιός που αγάπησε σε ολόκληρή του τη ζωήname=NelsonN-GrantC>Nelson and Grant 1992. p. 325..

 Στο τιμόνι της παραγωγής 
Στα τέλη του 1949 ο Γκραντ παντρεύτηκε για τρίτη φορά, με την ηθοποιό Μπέτσι Ντρέικ, με την οποία εμφανίστηκε σε δυο ταινίες. Αυτός ο γάμος διήρκεσε 13 χρόνια κι οι δυο τους χώρισαν το 1962. Η Ντρέικ ώθησε τον Γκραντ στη χρήση LSD και στις αρχές της δεκαετίας του 60 ανέφερε πόσο πολύ τον βοήθησε η θεραπεία με το συγκεκριμένο ναρκωτικό, που η χρήση του ήταν ακόμα νόμιμη στις ΗΠΑ να βρει εσωτερική γαλήνη. Πέρα από τη συνεργασία του με τον Χίτσκοκ κατά τη δεκαετία του '50 συμμετείχε στις κωμωδίες Αποπλάνησις ενηλίκου (People Will Talk, 1951) σε σκηνοθεσία Τζόζεφ Λ. Μάνκιεβιτς, στην ταινία Ο Βαρνάβας, η Εντβίνα, η μαϊμού και το Μπογκόμολετς (Monkey Business, 1952) σε σκηνοθεσία του Χάουαρντ Χοκς και πλάι στις Τζίντζερ Ρότζερς και Μέριλιν Μονρόε και στην ταινία Μεγάλε μου έρωτα (An Affair To Remember, 1957) στο πλευρό της Ντέμπορα Κερ. Το 1956 ίδρυσε δική του εταιρία παραγωγής, την Grantley Productions, για τις οποίες τη διανομή είχε αναλάβει η εταιρία Universal. Ταινίες που κυκλοφόρησαν από την εταιρία του Γκραντ ήταν οι Αδιακρισίες (Indiscreet, 1958), το Επιχείρηση κομπινεζόν (Operation Petticoat, 1959), το Η ωραία και ο εκατομμυριούχος (That Touch of Mink, 1962) και το Ο γερόλυκος φωνάζει (Father Goose, 1964).


 Απομάκρυνση από το χώρο του θεάματος 
Το 1963 ο Γκραντ πρωταγωνίστησε στην ταινία Ραντεβού στο Παρίσι (Charade, 1963) πλάι στην Όντρεϊ Χέπμπορν και την επόμενη στο Ο γερόλυκος φωνάζει (Father Goose, 1964) πλάι στην Λέσλι Καρόν. Τελευταία του ταινία έμελλε να είναι το Περπάτα, μην τρέχεις (Walk, Don't Run, 1966). Το 1965 κλέφτηκε και παντρεύτηκε στο Λας Βέγκας την ηθοποιό Νταϊάν Κάνον με την οποία απέκτησε μια κόρη που γεννήθηκε πρόωρα το 1966, τη Τζένιφερ Γκραντ. Ο γάμος του με την Κάνον έληξε το 1967 όταν οι δυο τους υπέγραψαν τα χαρτιά του διαζυγίου. Στα τέλη της δεκαετίας δέχτηκε μια θέση στο διοικητικό συμβούλιο της εταιρίας καλλυντικών Fabergé, η θέση αυτή σε συνδυασμό με το επιχειρηματικό του μυαλό του απέφερε πολλά εκατομμύρια.

 Τελευταία χρόνια 
Τα τελευταία χρόνια της ζωής του ο Γκραντ, έγινε διοικητικό μέλος και των εταιριών Hollywood Park Inc., Western Airlines και Metro-Goldwyn-Mayer. Το 1970 του απένειμαν Τιμητικό Όσκαρ για την προσφορά του στο χώρο του κινηματογράφου. Στα τέλη της δεκαετίας του 70 έκανε περιοδείες ανά τις ΗΠΑ, όπου προβάλλονταν στιγμιότυπα από τις ταινίες του κι απαντούσε σε ερωτήσεις από το κοινό. Το 1981 παντρεύτηκε για πέμπτη φορά την Μπάρμπαρα Χάρις που έμεινε στο πλευρό του μέχρι και το θάνατό του από εγκεφαλική αιμορραγία το 1986. Για τρεις δεκαετίες περίπου, ο Γκραντ δούλεψε τους ρόλους με όπλο αυτή την ξεχωριστή, προσωπική χάρη. Η επιρροή του ήταν τόσο σημαντική ώστε να θεωρείται πρότυπο για πολλούς άνδρες της εποχής του.Cary in the Sky with Diamonds, Vanity Fair, Number 600, August 2010, page 174 Κάποτε μάλιστα δήλωσε ειρωνευόμενος "Όλοι θέλουν να γίνουν Κάρι Γκραντ. Ακόμα κι εγώ θέλω να γίνω Κάρι Γκραντ".

 Αστεροειδής 
Ο Κάρι Γκραντ έδωσε το όνομά του στον αστεροειδή 9342 Κάρι Γκραντ, που ανακαλύφθηκε στις 6 Αυγούστου 1991.

 Φιλμογραφία 

 Έτος Τίτλος Ελληνικός τίτλοςΡόλος Σημειώσεις1932 This Is the Night Στίβεν Μάθιουσον Sinners in the Sun Ρίτζγουεϊ Singapore Sue ναύτης Merrily We Go to Hell  Τσάρλι Μπάξτερ <small>Εναλλακτικός Τίτλος: Merrily We Go to _____ Devil and the Deep Ο δαίμων του υποβρύχιουυποπλοίαρχος Τζέκελ Blonde Venus Ξανθή ΑφροδίτηΝικ Τάουνσεντ Hot Saturday Ρόμερ Σέφιλντ Madame Butterfly Η κυρία ΜπάτερφλαϊυποπλοίαρχοςΠίκερτον1933 She Done Him WrongΚάμινγκς The Woman Accused  Γυναίκα υπό κατηγορίαΤζέφρι Μπάξτερ The Eagle and the Hawk Ο αετός και το γεράκιΧένρι Κρόκερ Gambling Ship Έις Κόρμπιν I'm No Angel  Τζακ Κλέιτον Alice in Wonderland ψευτοχελώνα 1934 Thirty Day Princess Πριγκίπισσα για 30 ημέρεςΠόρτερ Μάντισον Γ΄ Born to Be Bad Μάλκολμ Τρέβορ Kiss and Make-Up  δρ Μόρις Λαμάρ Ladies Should Listen Τζούλιαν Ντε Λούσακ1935 Enter Madame Τζέραλντ Φιτζέραλντ Wings in the Dark Κεν Γκόρντον The Last Outpost Το τελευταίο φυλάκιοΜάικλ Άντριους Sylvia Scarlett Σίλβια ΣκάρλετΤζίμι Μόνκλεϊ Σκηνοθεσίας Τζορτζ Κιουκόρ1936 Big Brown Eyes Ντάνι Μπαρ Suzy Αντρέ Σαρβίγ The Amazing Quest of Ernest Bliss Μια υπέροχη ιστορίαΈρνεστ Μπλις <small>Εναλλακτικοί τίτλοι: Romance and Riches<small>The Amazing Adventure Wedding Present Τσάρλι Μέισον1937 When You're in Love Όταν η καρδιά κτυπάΤζίμι Χάντσον <small>Εναλλακτικός τίτλος: For You Alone  Topper Το αόρατο ζεύγοςΤζορτζ Κέρμπι The Toast of New York Νικ Μπόιντ The Awful Truth Διαζύγιο με προθεσμίαΤζέρι Γουόρινερ1938 Bringing up Baby Η γυναίκα με τη λεοπάρδαληΝτέιβιντ Χάξλεϊ  Σκηνοθεσίας Χάουαρντ ΧοκςHoliday Μαζί σου για πάνταΤζόνι Κέις Σκηνοθεσίας Τζορτζ Κιουκόρ<small>Εναλλακτικός τίτλος: Free to Live1939 Gunga Din Γκάνγκα ΝτινΚάτερ Σκηνοθεσίας Τζορτζ Στίβενς Only Angels Have Wings Μόνο οι άγγελοι έχουν φτεράΤζεφ Κάρτερ Σκηνοθεσίας Χάουαρντ Χοκς In Name Only Ένοχος γυναίκαΆλεκ Γουόκερ1940 His Girl Friday Ξαναπαντρεύομαι τη γυναίκα μουΓουόλτερ Μπερνς  Σκηνοθεσίας Χάουαρντ Χοκς My Favorite Wife Ποιαν απ' τις δύο;Νικ Άρντεν The Howards of Virginia  Έρωτας στη σκιά του πολέμουΜατ Χάουαρντ<small>Εναλλακτικός τίτλος: The Tree of LibertyThe Philadelphia Story Κοινωνικά σκάνδαλαΣι Κέι Ντέξτερ Χέιβεν Σκηνοθεσίας Τζορτζ Κιουκόρ1941 Penny Serenade Νύχτα γεμάτη έρωταΡότζερ Άνταμς Υποψηφιότητα - Όσκαρ Α' ανδρικού ρόλου <small>Σκηνοθεσίας Τζορτζ Στίβενς Suspicion ΥποψίεςΤζόνι Άιςγκαρθ  Σκηνοθεσίας Άλφρεντ Χίτσκοκ1942 The Talk of the Town Ανθρώπινη δικαιοσύνηΛίοπολντ Ντιλγκ Σκηνοθεσίας Τζορτζ Στίβενς Once Upon a Honeymoon Οι συνωμόται της 5ης φάλαγγος Πάτρικ Ο Τουλ1943 Mr. Lucky Ο πόνος του χωρισμού Τζο Άνταμς / Τζο Μπασκόπουλος Destination Tokyo Επιχείρηση Τόκιο Κάσιντι1944 Once Upon a Time Φλογα που έσβησεΤζέρι Φλιν Arsenic and Old Lace Αρσενικό και παλιά δαντέλα Μόρτιμερ Μπρούστερ None But the Lonely Heart Στο διάβα της ζωήςΈρνι Μορτ Υποψηφιότητα - Όσκαρ Α' ανδρικού ρόλου1946 Without Reservations Μια βραδιά στην αγκαλιά σουΚάρι Γκραντ Σύντομο πέρασμα Night and Day Νύχτα και μέραΚόουλ ΠόρτερNotorious Υπόθεση ΝοτόριουςΝτέβλιν Σκηνοθεσίας Άλφρεντ Χίτσκοκ1947 The Bachelor and the Bobby-Soxer  Ο εργένης και το αγοροκόριτσοΝτικ Νάτζεντ <small>Εναλλακτικός τίτλος: Bachelor Knight The Bishop's Wife Ένας άγγελος στη ΓηΝτάντλεϊ1948 Mr. Blandings Builds His Dream House Το παλάτι των ονείρωνΤζιμ Μπλάντινγκς Every Girl Should Be Married Κάθε κορίτσι πρέπει να παντρεύεταιδρ Μάντισον Μπράουν 1949 I Was a Male War Bride  Η νύφη ήταν αρσενικήΑνρί Ροσάρ <small>Εναλλακτικός τίτλος: You Can't Sleep Here 1950 Crisis Αιχμάλωτοι της καταιγίδοςδρ Γιουτζίν Νόρλαντ Φέργκιουσον 1951 People Will Talk Αποπλάνησις ενηλίκουδρ Νόα Πρετόριους Σκηνοθεσίας Τζόζεφ Λ. Μάνκιεβιτς1952 Room for One More Μπαμπάς, μαμά και Σ.Ι.Α. / Απίθανη οικογένειαΤζορτζ Ρόουζ Monkey Business Ο Βαρνάβας, η Εντβίνα, η μαϊμού και το Μπογκόμολετςδρ Μπάρναμπι Φούλτον Σκηνοθεσίας Χάουαρντ Χοκς 1953 Dream Wife Η μνηστή εκπαιδεύεταιΚλέμσον Ριντ 1955 To Catch a Thief Το κυνήγι του κλέφτηΤζον Ρόμπι / Γάτος  Σκηνοθεσίας Άλφρεντ Χίτσκοκ1957 An Affair to Remember Μεγάλε μου έρωταΝίκι Φεράντε The Pride and the Passion Υπερηφάνια και πάθοςΆντονι Kiss Them for Me Ένα κορίσι σε κάθε λίμανιΆντι Κρούσον1958Indiscreet ΑδιακρισίεςΦίλιπ Άνταμς Υποψηφιότητα - Χρυσή Σφαίρα - Καλύτερη ανδρική ερμηνεία σε κωμωδία ή μιούζικαλHouseboat Σπίτι πάνω σε βάρκαΤομ Γουίντερς1959 North by Northwest Στη σκιά των τεσσάρων γιγάντωνΡότζερ Θόρνχιλ  Σκηνοθεσίας Άλφρεντ Χίτσκοκ Operation Petticoat Επιχείρηση κομπινεζόν Ματ Σέρμαν Υποψηφιότητα - Χρυσή Σφαίρα - Καλύτερη ανδρική ερμηνεία σε κωμωδία ή μιούζικαλ 1960 The Grass Is Greener Το ξένο είναι πιο γλυκόΒίκτορ Ράιολ Υποψηφιότητα - Χρυσή Σφαίρα - Καλύτερη ανδρική ερμηνεία σε κωμωδία ή μιούζικαλ 1962 That Touch of Mink Η ωραία και ο εκατομμυριούχοςΦίλιπ Σέιν Υποψηφιότητα - Χρυσή Σφαίρα - Καλύτερη ανδρική ερμηνεία σε κωμωδία ή μιούζικαλ 1963 Charade Ραντεβού στο ΠαρίσιΠίτερ Τζόσουα Υποψηφιότητα - Βραβείο αγγλικής ακαδημίας κινηματογράφου (BAFTA) - Καλύτερη ανδρική ερμηνείαΥποψηφιότητα - Χρυσή Σφαίρα - Καλύτερη ανδρική ερμηνεία σε κωμωδία ή μιούζικαλ 1964 Father Goose (film)|Father Goose| Ο γερόλυκος φωνάζει|Γουόλτερ
|
|-
| 1966
| Walk, Don't Run| Περπάτα, μην τρέχεις''σερ Ουίλιαμ Ράτλαντ

 Παραπομπές 

 Εξωτερικοί σύνδεσμοι 

 Κάρι Γκραντ στο imdb
 Ο Κάρι Γκραντ στο cine.gr 

Κατηγορία:Ερμηνευτές βοντβίλ
Κατηγορία:Τιμητικό Όσκαρ (παραλήπτες)
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί ραδιοφώνου
Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί θεάτρου
Κατηγορία:Άγγλοι αυτοβιογράφοι